# **Spojená škola, Zimná 96, Dobšiná**

# **Gymnázium, SNP 607,  DOBŠINÁ**

www.gymdobs.edupage.org email:skola@gymdobs.svcmi.sk

tel.: (058) 7941278



**Kritériá pre prijatie do prvého ročníka na 8-ročné štúdium**

**pre školský rok 2018/2019**

**Článok č. 1: ÚVOD**

1. Prijímacie skúšky pre školský rok 2018/2019 sa budú konať podľa zákona č. 245/2008 Z. z. o výchove a vzdelávaní (školský zákon) v znení neskorších zmien a doplnkov.
2. V zmysle § 64 ods. 4 zákona č. 245/2008 Z. z. je počet žiakov pre prijímacie konanie určený na **18 žiakov**.
3. Termíny konania PS:
* 1. termín **14. máj 2018**
* 2. termín **17. máj 2018**.
1. Študijné podmienky na Gymnáziu, SNP 607 Dobšiná sú zverejnené v **Školskom vzdelávacom programe** na stránke školy [www.gymdobs.sk](http://www.gymdobs.sk).

**Článok č. 2 OBSAH A ROZSAH PRIJÍMACÍCH SKÚŠOK**

1. Prijímacie skúšky (PS) sa budú konať z profilujúcich predmetov **slovenský jazyk** **a literatúra** **a matematika**. Predmety boli schválené MŠVVaŠ SR.
2. Testová skúška bude zahŕňať základné učivo z predmetov podľa učebných osnov pre ZŠ.
3. Prijímacia skúška bude realizovaná **testovou formou** v trvaní **45 minút** pre každý predmet.

**Článok č. 3 PODMIENKY PRIJATIA NA ŠTÚDIUM**

1. Rozhodnutie riaditeľky školy o prijatí žiaka na štúdium kódom PP bude na základe vedomostného testu z matematiky (40%), zo slovenského jazyka a literatúry (50%) a s prihliadnutím na výsledky štúdia z predmetov v 2.-5. ročníku podľa údajov v prihláške na štúdium (10%). Uvedené % sa započítavajú v danej výške do celkovej úspešnosti žiaka.
2. Prijatí budú absolventi prijímacieho konania s najlepším hodnotením v zozname zoradených uchádzačov podľa získanej úspešnosti zostupne, ktorí vyhoveli požiadavkám PS až do stanoveného počtu. Pri rovnakom hodnotení majú prednosť uchádzači so ZPS.
3. Riaditeľka školy organizuje pre uchádzačov, ktorí dostali rozhodnutie o prijatí, zápis podľa § 68 ods. 3 zákona č. 245/2008 Z. z. Bez zápisu žiaka na štúdium je rozhodnutie o prijatí neplatné.

**Článok č. 4 ZÁVEREČNÉ USTANOVENIA**

1. Na organizovanie PS riaditeľka školy zriaďuje prijímaciu komisiu a skúšobnú komisiu pre každý predmet pre PS v školskom roku 2018/2019.
2. Žiak bude na prijímacích skúškach hodnotený, že požiadavkám vyhovel, ak jeho známka zo správania nie je horšia ako veľmi dobrá.
3. Pozvánku na prijímacie skúšky odošle riaditeľka školy zákonnému zástupcovi žiaka najneskôr 5 dní pred termínom PS.
4. Tieto kritériá boli prerokované na pedagogickej rade dňa 29. 01. 2018.
5. Kritériá na prijatie do 1. ročníka 8 – ročného gymnázia v školskom roku 2018/2019 budú zverejnené na informačnej tabuli v škole a na stránke školy www.gymdobs.sk.

Dobšiná 29.01.2018

Ing. Alica Krivanská

 riaditeľka školy